BODOLAND रादाब बाक्सा 03 दिसेमबर 2021: फैगौ 2022 माइथायनि जानुवारी दाननि 21, 22 आरो 23 खालारखालि चेछापानि’ बरबाजार’ गेलेग्रा फोथाराव खुंफुंजानो गोनां कुमारिकाटा दख’रा दुलाराय बर’ फरायसा आफादनि खुंगा 48थि’  बोसोरसालिया जथुम्मा आरो सनाथि माइथाय फोरबो फालिथाइनि बानजाय आफादनि मावखुलिखौ दिनै फुंबिलि समाव गोजा पिटा हास’नायनि गेजेरजों बेखेवनानै होबाय दारांगाजुलि बियाबनि TCLCC नि मासिगिरि फनिन्द्र नार्जारी’आ । लोगोसे जानो गोनां खुंगा 48 थि’ बोसोरसालिया जथुम्मानि सनाथि माइथाय फोर्बोआव फरायसाफोरनि थुनलाइयारी बादायलायनाय, हारिमु बादायलायनाय, गेलेनाय बादायलायनाय, आबादारिफोरनि सावरायमेल बायदि बायदि हाबाफारिखौ लाफानाय जागोनखौ फोरमायदों कुमारिकाटा दख’रा दुलाराय बर’ फरायसा आफादनि आफादगिरि एलपिसिं नार्जारीया। जानो गोनां 48 थि’ बोसोरसालिया जथुम्मानि सनाथि माइथाय फोरबो फालिनायनि गेजेरजों कुमारिकाटा दख’रा दुलाराय बर’ फरायसा आफादनि गोजाम आफादखौ सिफायनानै 2022-2023 इं माइथायनि थाखाय गोदान आफाद दाफिननानै लानाय जागोनखौबो फोरमायदों।